Stéphane Séjourné

Stéphane Séjourné es un politico de Francia. Il nascet li 26-im de marte 1985 in Versailles e il esset inter li 11-im de januar 2024 e 21-im de septembre 2024 ministre por Europa e externi aferes de Francia e il es desde li 1-im de decembre un del vice-presidentes del Europan Comission. Stéphane Séjourné es membre del partise Renaissance del presidente Emmanuel Macron.  Stéphane Séjourné laborat quam consiliero de Emmanuel Macron. 

Personal e professional vive
Stéphane Séjourné nascet in Versailles e adultijat in Madrid e Buenos Aires. Il partiprendet in un exchange del Erasmus-programma del Europan Union in Granada.

Stéphane Séjourné  studiat in jurisprudentie al universitá de Poitiers.

Stéphane Séjourné es homosexual e esset inter 2015 e 2023 in un homosexual relation con li politico Gabriel Attal, in quel guvernament Séjourné esset inter li 11-im de januar 2024 e li 21-im de septembre por ministre por Europa e  externi aferes.

Political cariera
 2001-2016 Stéphane Séjourné esset membre del Socialist Partise de Francia.
 2016 Stéphane Séjourné devenit membre in li partise En Marche (hodie: Renaissance) de Emmanuel Macron.
 2019 Stéphane Séjourné es electet in li Europan Parlament por li partise Renaissance .
 2021 Stéphane Séjourné devenit presidente del liberal fraction Renew Europe in li Europan Parlament.
 2022 Stéphane Séjourné es electet quam general-secretario del partise Renaissance.
 2024 Stéphane Séjourné esset ministre por Europa e externi aferes in li guvernament de Gabriel Attal. Il devenit ye li 1-im de decembre 2024 un del vice-presidentes del Europan Comission.

Categorie:Politicos de Francia